
SKLEPI 

232. seje sveta Nacionalne agencije Republike Slovenije za kakovost v visokem šolstvu, ki je potekala v četrtek, 16. aprila 2026, s pričetkom ob 13. uri v prostorih agencije in prek videokonferenčne povezave.

Ad 4			Akti za zagotavljanje kakovosti
Ad 4.1		Merila za zunanjo evalvacijo višjih strokovnih šol - osnutek


4. SKLEP: 
Svet Nacionalne agencije Republike Slovenije za kakovost v visokem šolstvu sprejme osnutek Meril za zunanjo evalvacijo višjih strokovnih šol in ga pošlje deležnikom v pripombe. Rok za pripombe je do 7. 5. 2026.

Ad 3			Zagotavljanje kakovosti
Ad 3.1		Obravnava in odločanje o vlogah za zunanjo evalvacijo višjih 
                               strokovnih šol

3.1.1			Tehniški šolski center Maribor, Višja strokovna 
                               šola

5. SKLEP:
Svet Nacionalne agencije Republike Slovenije za kakovost v visokem šolstvu meni, da Tehniški šolski center Maribor, Višja strokovna šola, izpolnjuje standarde kakovosti, določene z Merili za zunanjo evalvacijo višjih strokovnih šol.

3.1.2			PRAH Izobraževalni center, Višja strokovna šola


6. SKLEP: 
Svet agencije meni, da PRAH Izobraževalni center, Višja strokovna šola Rogaška Slatina, ne izpolnjuje standardov kakovosti, določenih z Merili za zunanjo evalvacijo višjih strokovnih šol (Uradni list RS, št. 21/18, 69/18 in 56/25 – ZViS-1) in predlaga ministrstvu, da preveri izpolnjevanje pogojev za vpis v razvid v skladu s šestim odstavkom 26. člena Zakona o višjem strokovnem izobraževanju (Uradni list RS, št. Uradni list RS, št. 86/04, 100/13, 54/22 – ZUPŠ-1, 102/23 in 14/26).



Ad 3.3		Obravnava in odločanje o vlogah za akreditacijo sprememb 
                               visokošolskih zavodov in študijskih programov
                
3.3.1			Univerza na Primorskem - pripojitev FTPO

10. SKLEP: 
1. Svet Nacionalne agencije Republike Slovenije za kakovost v visokem šolstvu akreditira spremembo visokošolskega zavoda Univerza na Primorskem, in sicer pripojitev samostojnega visokošolskega zavoda Fakulteta za tehnologijo polimerov k visokošolskemu zavodu Univerza na Primorskem.
2. Stroški v postopku so breme agencije.
                 
Ad 3.4		Seznanitev z javno veljavnimi študijskimi programi univerz

3.4.1			Matematika in računalništvo 1. st. UN (UP FAMNIT)

11. SKLEP:
1. Svet Nacionalne agencije Republike Slovenije za kakovost v visokem šolstvu se seznani z javno veljavnim univerzitetnim študijskim programom Matematika in računalništvo, ki ga je sama sprejela Univerza na Primorskem, izvajala pa ga bo Fakulteta za matematiko, naravoslovje in informacijske tehnologije Univerze na Primorskem. 
2. Študijski program se vpiše v javno evidenco študijskih programov z javno veljavnostjo, ki jih je univerza sprejela sama.

